MT
L 58/1422
Il-Ġurnal Uffiċjali tal-Unjoni Ewropea
23.2.2023
IL-KUMMISSJONI PROĠETTI PILOTA
KAPITOLU PP 02 — INVESTIMENTI STRATEĠIĊI EWROPEJ (ikompli) PP 02 23
(ikompli)
PP 02 23 03
(ikompli) L-IA għandha potenzjal qawwi għal impatt ambjentali.
Mil-lat pożittiv, l-IA u t-teknoloġiji analitiċi tad-data għandhom il-potenzjal li jaċċelleraw l-analiżi ta' volumi kbar ta' data, li jippermettu fehim aħjar tal-isfidi ambjentali u jipprovdu soluzzjonijiet għalihom.
Dan se jipprovdi mekkaniżmi għal ippjanar ambjentali mtejjeb, teħid ta' deċiżjonijiet u monitoraġġ tat-theddid ambjentali.
B'mod speċifiku, l-IA tista' tgħin biex jitnaqqas il-konsum tal-enerġija u tar-riżorsi, tiġi promossa d-dekarbonizzazzjoni u tingħata spinta lill-ekonomija ċirkolari.
Aspett interessanti ieħor huwa l-użu tal-IA biex jiġu analizzati r-riżultati ta' esperimenti xjentifiċi tal-passat u biex l-esperimenti futuri jirnexxu aktar.
Mil-lat negattiv, l-IA toħloq ukoll għadd ta' theddidiet ambjentali.
L-użu ta' soluzzjonijiet tal-ICT jammonta għal 5-9 % tal-konsum tal-elettriku madwar id-dinja, u jista' jilħaq 20 % sal-2030, skont ir-rapport tal-Parlament Ewropew "The role of Artificial Intelligence in the European Green Deal" (Ir-rwol tal-Intelliġenza Artifiċjali fil-Patt Ekoloġiku Ewropew).
Fil-prattika, dan irrappreżenta bejn 1,1 u 1,3 biljun tunnellata (Gt) ta' CO2 fl-2020.
Barra minn hekk, l-istudju "Etika għall-adozzjoni sostenibbli tal-IA li tgħaqqad l-IA u l-ESG" wera li l-emissjonijiet tal-karbonju għattaħriġ ta' mudell uniku għall-ipproċessar tal-lingwa naturali kien ekwivalenti għal 125 titjira bir-ritorn bejn New York u Beijing.
B'referenza speċifika għall-użu tal-IA, xi artikli xjentifiċi dwar l-impatt ambjentali tagħha jiddifferenzjaw bejn l-IA ħamra, jew l-IA intensiva fl-enerġija, u l-IA ekoloġika, imfassla skont il-parametri tal-effiċjenza enerġetika.
Bħala eżempju, ta' min jinnota li r-riżorsi tal-computing meħtieġa għat-taħriġ tal-mudelli tal-IA ilhom jirduppjaw kull 3,4 xhur mill-2012, hekk kif qed jiġu mfittxija mudelli aktar preċiżi.
Il-fatturi li jixprunaw din iż-żieda fil-konsum jistgħu jinġabru fil-qosor fi tlieta: il-kost tat-tħaddim ta' mudell tal-IA f'iżolament, id-daqs tas-sett tad-data għat-taħriġ u l-għadd ta' esperimenti iperparametriċi mwettqa.
Il-qasam ta' prijorità 2021 tal-Pjan Ikkoordinat dwar l-Intelliġenza Artifiċjali "Bring AI in play for climate and environment" (Nużaw l-IA għall-klima u l-ambjent) jinkludi azzjonijiet li għandhom l-għan li javvanzaw IA aktar ekoloġika.
Dawn l-azzjonijiet jinkludu l-appoġġ għar-riċerka dwar it-tnaqqis tal-konsum tal-enerġija tal-IA permezz tal-programm Orizzont Ewropa; u l-iżvilupp ta' proċessuri b'konsum baxx tal-enerġija għall-applikazzjonijiet tal-IA permezz ta' Orizzont Ewropa u s-Sħubija Ewropea istituzzjonalizzata dwar it-Teknoloġiji Diġitali Ewlenin.
Madankollu, il-Pjan Ikkoordinat ma jiffukax fuq l-inċentivar tal-iżviluppaturi biex jużaw IA ekoloġika.
F'dan il-kuntest, dan il-proġett pilota għandu l-għan li jwettaq studju biex jiddefinixxi elementi li jinċentivaw lilliżviluppaturi tal-IA biex jaqilbu minn IA intensiva fl-enerġija għal IA ambjentalment sostenibbli - IA ekoloġika - li jippromwovi proċeduri għal effiċjenza aħjar u li jindika l-impronta tal-karbonju ta' sistema tal-IA, inkluż l-esplorazzjoni ta' "immarkar tal-effiċjenza enerġetika u tal-intensità tal-karbonju" u "tikketta tal-IA ekoloġika".
B'dan il-mod, dan l-istudju se jikkontribwixxi biex jifforma l-biċċa l-kbira tal-attivitajiet meħtieġa għall-ekoloġizzazzjoni tal-IA sabiex ikun jista' jservi bħala bażi għal programm ta’ algoritmi ekoloġiċi Ewropej potenzjali jew għal kwalunkwe leġiżlazzjoni dwar l-IA ekoloġika li tista' tiġi kkunsidrata fil-futur.
Il-proposta għal Att dwar l-Intelliġenza Artifiċjali ma tinkludi l-ebda inċentiv jew obbligu biex jiġi kkalkulat u ssimulat l-impatt ambjentali tas-sistemi tal-IA, għalhekk dan l-istudju ma jkun qed jikkoinċidi mal-ebda azzjoni, programm jew liġi eżistenti attwali.
Implimentazzjoni
L-attivitajiet ewlenin tal-istudju jiffukaw fuq l-identifikazzjoni u l-iżvilupp ulterjuri ta' soluzzjonijiet mhux teknoloġiċi biex jittaffa l-impatt ambjentali li jirriżulta mill-użu ta' soluzzjonijiet tal-IA, bħall-iżvilupp ta' proċeduri tal-aħjar prattika, għodod u l-bażi ta' għarfien meħtieġa biex tiġi indirizzata din l-isfida.
B'mod speċifiku, peress li l-konsum tal-enerġija u l-intensità tal-karbonju tas-sistemi tal-IA qed jitfaċċaw bħala l-problema ambjentali ewlenija, huma previsti l-attivitajiet li ġejjin sabiex l-iżviluppaturi/il-fornituri jiġu inċentivati jibdlu: